अफसर बनने के लिए शून्य करा लिया किशोरी ने बाल विवाह
बाल विवाह के खिलाफ दो साल से कानूनी लड़ाई लड़ रही जिले की एक और किशोरी को सफलता मिल गई है। कुटुंब न्यायालय की न्यायाधीश दुर्गा डाबर द्वारा दिए फैसले के बाद शनिवार को नाबालिग को महिला सशक्तिकरण विभाग से भी बाल विवाह से मुक्ति का प्रमाण-पत्र मिल गया। बचपन में ही डाल दी गई इस बेड़ी से मुक्त किशोरी की चाहत सरकारी विभाग में बड़ा अफसर बनने की है। जिले में इससे पहले भी तीन किशोरियां बाल विवाह शून्य करा चुकी हैं और 5 मामले न्यायालय में विचाराधीन हैं।
बाल संरक्षण अधिकारी राघवेंद्र शर्मा ने बताया गल्याखेड़ी निवासी गिरिजा पिता कमलदास बैरागी ने 23 मई 2015 को बाल विवाह शून्य कराने के लिए विभाग में आवेदन दिया था। तब उसकी उम्र 17 साल थी। शेष|पेज 2 पर
आवेदन में बताया 14 मई 2013 को महज 15 वर्ष की उम्र में उसका विवाह महेश पिता रामदास बैरागी से हो गया था। ससुराल वाले उसके परिवार पर दबाव डालकर उसे अपने यहां ले जाना चाहते थे जबकि वह आगे पढ़ाई जारी रखते हुए सरकारी विभाग में अफसर बनना चाहती है। किशोरी की इस पहल के चलते बाल संरक्षण अधिकारी शर्मा ने बतौर बाल मित्र न्यायालय में वाद दायर किया। सुनवाई के दौरान उसके पिता ने स्वीकार किया कि प|ी और रिश्तेदारों के दबाव में आकर उन्होंने नाबालिग बेटी की शादी करा दी थी। प्रस्तुत साक्ष्यों से सहमत होते हुए कुटुंब न्यायालय ने उसका बाल विवाह शून्य घोषित कर दिया। मामले में पैरवी अभिभाषक दशरथ झाला व देवेंद्र तिवारी ने की।
ऐसे करा सकते हैं बाल विवाह शून्य
बाल विवाह प्रतिषेध अधिनियम-2006 की धारा-3 अनुसार कोई भी पीड़ित बालक या बालिका वयस्क होने के दो साल के भीतर बाल विवाह शून्य कराने के लिए सक्षम न्यायालय में वाद दायर कर सकता है। आवेदक के अवयस्क होने पर वाद उसके संरक्षक अथवा वाद मित्र के माध्यम से प्रस्तुत किया जा सकता है।
बाल विवाह कराने
पर हो सकती सजा
अधिनियम की धारा-4 में पीड़ित बालक-बालिका के पुनर्विवाह तक भरण-पोषण देने का प्रावधान है। बाल विवाह कराने व इसमें सहयोग करने वालों को दो साल तक की सजा और एक लाख रुपए अर्थदंड का प्रावधान भी है। गिरिजा के पिता को सजा इसलिए नहीं हुई क्योंकि उन्होंने विवाह कराने में प|ी का दबाव होने की बात कही थी और अधिनियम में महिलाओं को सजा देने का नियम नहीं है।
गिरिजा बैरागी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva